**4ΗΜΕΡΗ** ΕΚΔΡΟΜΗ ΣΕ **ΜΕΤΕΩΡΑ- ΚΑΣΤΟΡΙΑ** (Ι. Μονή Οσ. Σοφίας Κλεισούρας) **– ΠΡΕΣΠΕΣ.**

Από Παρασκευή 29 Σεπτεμβρίου μέχρι Δευτέρα 2 Οκτωβρίου 2023 : **(29/9-2/10/2023**).

Διοργάνωση: Μητροπολιτικός Ναός Αιγίνης, σε συνεργασία με το γραφείο Τουρισμού «Μακρυνόρης», τηλ.210-5813260.

**3 διανυκτερεύσεις σε δίκλινα δωμάτια καλού ξενοδοχείου, με πρωινό.**

**ΠΡΟΓΡΑΜΜΑ**

**Παρασκευή 29/9/2023**: Συγκέντρωση των συμμετεχόντων της εκδρομής στον **Πειραιά** και αναχώρηση του -αναμένοντος στον χώρο στάθμευσης στο λιμάνι - κλιματιζόμενου πούλμαν **ώρα 9:30**. Πρώτος προορισμός μας τα **Μετέωρα.** Προσκύνημα σε μοναστήρια των Μετεώρων, φαγητό στην Καλαμπάκα. Αναχώρηση, και περί ώρα 21:00 άφιξη στο μοντέρνο **CHLOE LUXURY HOTEL**, που βρίσκεται 1,5 km από το κέντρο της **Καστοριάς**, με θέα στην περίφημη λίμνη και το επιβλητικό Βίτσι.

**Σάββατο 30/9**: Πρωινό ,και αναχώρηση για τηνΙ. Μονή **Γενεθλίου Θεοτόκου Κλεισούρας.** Προσκύνημα και Παράκλησις στην θαυματουργή **Οσία Σοφία** . Το μεσημέρι, άφιξη και φαγητό στο **Νυμφαίο**, προαιρετική επίσκεψη στην εγκατάσταση «*Αρκτούρος*», τόπο προστασίας για αρκούδες. Το απόγευμα, η Ακολουθία του Εσπερινού στηνΙ. Μονή **Κοιμήσεως Θεοτόκου,** στο **Μικρόκαστρο**. Επιστροφή και διανυκτέρευση στο ξενοδοχείο.

**Κυριακή** 1/10: Ο π. Εμμανουήλ λειτουργός στο Παρεκκλήσιο του Αγ. Ιωάννου Θεολόγου, στην πανάρχαια Ι. Μονή **Παναγίας Μαυριώτισσας**, σπουδαίο αρχαιολογικό χώρο, κείμενο στην όχθη της λίμνης. Επιστροφή και πρωινό στο ξενοδοχείο. Περί ώρα 11:00 αναχώρηση για **Πρέσπες**. Προαιρετική βαρκάδα με επίσκεψη στις περίφημες βραχογραφίες παλαιών ασκητών στα σπήλαια της λίμνης. Φαγητό στους **Ψαράδες**. Περί ώρα 18:00 αναχώρηση για **Άγιο Αχίλλειο** και (ανάλογα με τον διαθέσιμο χρόνο) για τον **Άγιο Γερμανό**, το μεγαλύτερο Κεφαλοχώρι της περιοχής. Επιστροφή και τρίτη διανυκτέρευση στο ξενοδοχείο μας.

**Δευτέρα 2/10**: Πρωινό, και στη συνέχεια επίσκεψη επί δίωρο στην όμορφη πόλη της **Καστοριάς**. Αναχώρηση, και μέσω της Εθνικής οδού (που διέρχεται από τα Γιάννενα) περί ώρα 18:00 άφιξη στο λιμάνι του Πειραιά. Τέλος –συν Θεώ- της εκδρομής.

Τιμή: **250 Ευρώ** το άτομο. Δεν περιλαμβάνει:

Εισιτήρια πλοίων από Αίγινα-Πειραιά( και αντίστροφα). Φαγητό(περιλαμβάνει το πρωινό στο ξενοδοχείο). Εισιτήρια για επισκέψεις σε χώρους επιλογής(όπως η βαρκάδα).

Θέσεις περιορισμένες, κατά προτεραιότητα δηλώσεως συμμετοχής.

**ΔΗΛΩΣΕΙΣ ΣΥΜΜΕΤΟΧΗΣ:**

με την προκαταβολή του ποσού των **100 Ευρώ** (για το κλείσιμο δωματίων στο ξενοδοχείο)

στα τηλ:**22970-22973** (κ.Ρία), **6974754760** (κ. Ευγενεία) και **6946827152** (π. Εμμανουήλ).